**A hitoktatók évente teljesítendő**

**továbbképzései, szolgálatai (Barnabás pontok)**

A bevezetésre kerülő új továbbképzési rendszernek kettős célja van. Egyrészt ad egy bizonyos szabadságot, hogy *mindenki maga választhassa ki* azokat a továbbképzéseket és szolgálatokat, amelyeket leginkább hasznosnak, jónak tart. Másrészt *ösztönzést ad az eddiginél intenzívebb önképzésre*. A hitoktatás igen nagy kihívás és ugyanakkor nagy lehetőség is. Szükséges *minden tőlünk telhetőt megtennünk* azért, hogy alkalmasakká váljunk arra, hogy a ránk bízott gyermekeket és fiatalokat elvezessük Istenhez és az evangéliumi életre.

Az új rendszer *könnyítést is tartalmaz*: az évi két egész napos képzés elmarad, helyette egy kerületi találkozó, és valamilyen szabadon választott képzés kerül.

Minden hitoktató teljesíti a *kötelező* feladatokat, Ezen túl *mind a három modulból (szakmai, lelkiség, szolgálat) legalább 10-10-10 pontot* kell teljesíteni, és *összesen legalább 50* *pontot*. Az 50 pont a *főállásúakra* vonatkozik, akinek kevesebb az óraszáma, az arányosan annyival kevesebb pontot kell, hogy teljesítsen. A szükséges pontszámot minden óraadó Lénárd Ágotával egyeztesse. A pontok számítását minden évben a Veni Sancte-kor kezdjük.

**SZAKMAI TOVÁBBKÉPZÉS**

|  |  |  |
| --- | --- | --- |
| *Év eleji adatszolgáltatás* / határidők betartása  | kötelező |  |
| *Kerületi találkozó (ősz)* | kötelező |   |
| Mindenki évente legalább egy (általa szabadon kiválasztott) *mentor* (vagy más, erre kijelölt hitoktató) *hittanóráját meglátogatja*\* | kötelező |  |
| Évente *plusz egy mentor által tartott hittanóra meglátogatása* | 5 pont |  |
| *Egynapos továbbképzés* (pl. POK, SEK, Martineum szervezésében) | 15 pont |  |
| *tanulmányok (pedagógia, teológia) felsőoktatási intézményben* | 15 pont |  |
| *Informatikai továbbképzés* (pl. POK, SEK, Martineum szervezésében) | 15 pont |  |
| *Kommunikációs tréning* (pl. POK, SEK, Martineum szervezésében) | 15 pont |  |
| *Pedagógiai jellegű továbbképzés* (pl. POK, SEK, Martineum szervezésében) | 15 pont |  |
| *Hittudományi Főiskola végzése* | 15 pont |  |
| *Mentorált és mentor*+ | 15 pont |  |

POK: Pedagógiai és Oktatási Központ (Zalaegerszeg); SEK: Savaria Egyetemi Központ (Szombathely). A tanfolyamok esetleges költségeit az Egyházmegye bizonyos esetekben téríti, de erről szükséges a tanfolyam elkezdése előtt megegyezni Lénárd Ágotával, a hitoktatók képzésének koordinátorával. Egy *átlagos költségű, nem túl nagy útiköltséget igénylő továbbképzést* *az Egyházmegye* örömmel *finanszíroz*.

\* A *mentorok jelzik, hogy mely órákra* (időpont, helyszín, osztály) látnak szívesen óralátogató kollégákat. Lehetőleg minden évben más mentor óráját látogassuk, hogy több helyről tudjunk ötletet meríteni. A plusz egy hittanóra lehet akár ugyanaznap a következő óra is, így nem kell kétszer utazni.

Egy kerületi találkozó kötelező évente, de lehetséges mindkét félévben megszervezni a kerületi hitoktatói találkozót.

+ A mentor programban való részvétel *legalább évi 6 találkozást* jelent. Ez lehet óralátogatás (akár a mentor, akár a mentorált tartja az órát), nyári tábor megszervezéséhez adott tanácsok, órai problémák átbeszélése, óravázlat készítés a mentor segítségével stb.

**LELKISÉG**

|  |  |  |
| --- | --- | --- |
| *Veni Sancte, Te Deum* (közös minden hitoktatónak) | kötelező |  |
| *háromnapos lelkigyakorlat*\* (a püspökség támogatásával)évente is lehet | 3 évente kötelező egyévente15 pont |  |
| lelkinap ( plébániai, családos, lelkiségi mozgalmak stb.) | 5 pont |  |
| *önismereti tréning* (6 alkalom) | 15 pont |  |
| *imaiskola* egy alkalom  5 alkalom  |  3 pont15 pont |  |
| *egyházmegyei búcsú* | 5 pont |  |
| *egyéb lelkigyakorlatok* pl. plébániai advent, nagyböjt, plébániai ünnep előtti triduum | 5 pont |  |

\*A hitoktatók *maguk választják* a lelkigyakorlatot, csak igazolást kell kérni. A lelkigyakorlat lehet akár cursillo, Fülöp kurzus stb. is. A 3 évenkénti (kötelező) lelkigyakorlatot az egyházmegye támogatja.

*A tanév eleji és tanév végi találkozó (Veni Sancte; Te Deum) tartalma*: Szentmise (9 30-kor) egy előadás, kiscsoport, fórum, ebéd (kb. 13 00-kor).

**SZOLGÁLAT**

|  |  |  |
| --- | --- | --- |
| *egyházközségi program* szervezése, bonyolítása | 5 pont |  |
| *egyházközségi egy napos programon* segítőként való részvétel | 3 pont |  |
| *plébániahivatali helyettesítés* (nyár, egy hét) | 10 pont |  |
| *betlehemezésre, karácsonyi misztériumjátékra* való felkészítés  | 10 pont |  |
| *ünnepi műsorra* (pl. adventi koszorú gyújtás, , passió felolvasása, anyák napi műsor) való felkészítés | 3 pont |  |
| *hittan érettségire vagy hittanversenyre való felkészítés* | 5 pont |  |
| *gyermekek liturgiai vezetése*: hajnali Szentmise, adventi koszorúkészítés, szentségimádás, keresztúti ima | 5 pont |  |
| *országos vagy egyházmegyei programokon gyermekek, fiatalok kísérése* | 5 pont |  |
| *nyári egy hetes tábor szervezése* | 15 pont |  |
| nyári egyhetes táboron *segítőként* való részvétel | 10 pont |  |

Aki 50 pontnál jóval többet teljesít, az némi tanév végi *jutalomban* részesülhet (ha a hitoktatás állami finanszírozásának mértéke ezt lehetővé teszi).

Aki nem teljesíti a *kötelező* *feladatait* és/vagy az *éves pontszámot*, azt *beszélgetésre hívja be a hitoktatási iroda és püspök atya*. A feladatok ismételt nem teljesítése a *missio canonica* *megvonását* vonja maga után.

A hitoktató a *továbbképzésekről naplót* vezet, amelyet a képzés/lelkigyakorlat vezetőjével, vagy a plébánossal aláírat.

A szakmai és lelkiségi továbbképzési lehetőségekről *Lénárd Ágotának, a mentorok koordinátorának* segítségével tudnak a hitoktatók tájékozódni.

**A mentor program részletei**

Minden hitoktató *szabadon választhat a mentorok közül* bárkit. Azt azonban érdemes megfontolni, hogy a túl nagy távolság nem segíti ennek a kapcsolatnak a működését.

Minden mentor jövőre 1, később 2 óra *órakedvezményt* kap. Az órakedvezményt a mentorok annak arányában kapják, amennyi hitoktató mentorálását végzik. A mentornak az esetleges *utazási költség térítési igényét* előzetesen jeleznie kell a gazdasági irodában, ahol az igényt elbírálják.

2019 szeptemberétől az egyházmegye *kb. 10 mentort* fog alkalmazni. Ők egy egészen *kicsi fizetéskiegészítést* (amely részben fedezi a többlet útiköltségüket is) és *2 óra órakedvezményt* fognak kapni ezért a szolgálatukért.

A mentoráltak és a mentorok *mentorálási naplót* is vezetnek, amelybe beírják a találkozások idejét, helyét és témáját, és amelyet mindketten aláírnak.